വാട്സ്ആപ്പ് ഉപയോഗിക്കണമെങ്കില് പുതിയ ഫോണ് വാങ്ങാതെ തരമില്ല : ആറു കമ്ബനികളുടെ ലക്ഷക്കണക്കിന് ഫോണുകളില് നിന്ന് നവംബര് ഒന്നുമുതല് വാട്സ് ആപ്പ് അപ്രത്യക്ഷമാകും: വാഷിംഗ്ടണ് : പഴയ സ്മാര്ട് ഫോണുകളില് സേവനം അവസാനിപ്പിക്കാന് വാട്സ്ആപ്പ് ഒരുങ്ങുന്നു. അടുത്തമാസത്തോടെ പഴയ ഒഎസുകളില് പ്രവര്ത്തിക്കുന്ന കൂടുതല് ഫോണുകളില് നിന്ന് വാട്സ്ആപ്പ് സേവനം ഉപേക്ഷിക്കുമെന്നാണ് റിപ്പോര്ട്ട്. ആപ്പിളിന്റെ ഐഒഎസ് 10. അതിനു മുന്പിറങ്ങിയ ഒഎസുകളില് പ്രവര്ത്തിക്കുന്ന ഫോണുകളിലൊന്നും നവംബര് ഒന്നുമുതല് വാട്സ്ആപ്പ് കിട്ടില്ല.നിരവധി ഐഫോണുകളും ആന്ഡ്രോയ്ഡ് മൊബൈലുകളും ഈ പട്ടികയില്പെടും. ആന്ഡ്രോയ്ഡില് 4.1 ജെല്ലി ബീനിനും അതിനു മുന്പുള്ള ഒഎസുകളില് പ്രവര്ത്തിക്കുന്ന ഫോണുകളെയും വാട്സ്ആപ്പ് ഉപേക്ഷിക്കുമെന്നാണ് വിവരം. വിവിധ സ്മാര്ട് ഫോണ് നിര്മ്മാതാക്കളുടെ 43 ഓളം മോഡല് ഫോണുകളെയാണ് വാട്സ്ആപ്പിന്റെ പുതിയ തീരുമാനം ബാധിക്കുക. അതേസമയം കായ്ഒഎസ് 2.5.1 മുതലുള്ള ജിയോഫോണ് മോഡലുകളില് വാട്സ്ആപ്പ് തുടര്ന്നും പ്രവര്ത്തിക്കും. കാലഹരണപ്പെട്ട സ്മാര്ട്ഫോണുകള് വാങ്ങി പുതിയത് വാങ്ങാന് വാട്സ്ആപ്പ് നേരത്തെ തന്നെ ഉപഭോക്താക്കള്ക്ക് നിര്ദ്ദേശം നല്കിയിട്ടുണ്ട്. ഈ ഒഎസുകളില് പ്രവര്ത്തിക്കുന്ന ഫോണുകളില് നേരത്തെ തന്നെ പുതിയ വാട്സ്ആപ്പ് അക്കൗണ്ട് തുടങ്ങാന് കമ്ബനി അനുവദിച്ചിരുന്നില്ല.നിലവിലുള്ള അക്കൗണ്ടുകള് റീ വെരിഫൈ ചെയ്യാനും സാധിക്കില്ലായിരുന്നു. 2016 ആദ്യത്തിലാണ് വാട്സ്ആപ്പ്പഴയഫോണുകളിലെ സേവനം അവസാനിപ്പിച്ചുതുടങ്ങിയത്.വാട്സ്ആപ്പില് പുതിയ സൗകര്യങ്ങള് കൊണ്ടുവരുന്നതിന്റെയും സുരക്ഷ വര്ദ്ധിപ്പിക്കുന്നതിന്റേയും ഭാഗമാണിതെന്നാണ് കമ്ബനി നല്കുന്ന വിശദീകരണം. എന്നാല് വാട്സ്ആപ്പിന്റെ ഈ നടപടി ലക്ഷക്കണക്കിന് ഉപയോക്താക്കളെയാണ് വെട്ടിലാക്കിയിരിക്കുന്നത്.വാട്സ്ആപ്പ് സേവനങ്ങള് തുടര്ന്നും ലഭിക്കണമെങ്കില് പുതിയ ഫോണ് വാങ്ങിയേ തീരു എന്ന അവസ്ഥയാണ് നിലവില്.